Document ID: 32013R1227

KOMISIJOS ĮGYVENDINIMO REGLAMENTAS (ES) Nr. 1227/2013
2013 m. lapkričio 29 d.
kuriuo nustatomas paskirstymo koeficientas, taikytinas tam tikrų pieno produktų, eksportuotinų į Dominikos Respubliką pagal Reglamente (EB) Nr. 1187/2009 nustatytas kvotas, eksporto licencijų paraiškoms
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendrą bendro žemės ūkio rinkų organizavimo reglamentą“) (1),
atsižvelgdama į 2009 m. lapkričio 27 d. Komisijos reglamento (EB) Nr. 1187/2009, kuriuo nustatomos išsamios specialiosios Tarybos reglamento (EB) Nr. 1234/2007 nuostatų dėl pieno ir pieno produktų eksporto licencijų ir eksporto grąžinamųjų išmokų taikymo taisyklės (2), ypač į jo 31 straipsnio 3 dalį,
kadangi:
(1)
Reglamento (EB) Nr. 1187/2009 III skyriaus 3 skirsnyje nustatyta į Dominikos Respubliką pagal tai šaliai nustatytą kvotą eksportuotinų tam tikrų pieno produktų eksporto licencijų skyrimo tvarka;
(2)
to skirsnio taisyklėse, kurios iš dalies pakeistos Komisijos įgyvendinimo reglamentu (ES) Nr. 990/2013 (3), numatyta galimybė ūkio subjektams nuo lapkričio 1 iki 10 d. pateikti eksporto licencijų paraiškas, jeigu pasibaigus Reglamento (EB) Nr. 1187/2009 29 straipsnio pirmoje pastraipoje nurodytam licencijų paraiškų teikimo laikotarpiui lieka pagal kvotą nepanaudoto kiekio. Įgyvendinimo reglamento (ES) Nr. 990/2013 2 straipsnyje nurodyta, kad bendras 2013-2014 kvotos metams likęs kiekis yra 9 018 tonų;
(3)
likusiam einamųjų 2013-2014 kvotos metų laikotarpiui 2013 m. lapkričio 1-10 d. pateiktos paraiškos neviršija skirto kiekio. Todėl dera numatyti, kaip pagal Reglamento (EB) Nr. 1187/2009 31 straipsnio 3 dalies ketvirtą pastraipą paskirstyti likusį kiekį. To likusio kiekio eksporto licencijos turėtų būti skiriamos su sąlyga, kad atitinkami ūkio subjektai kompetentingoms valdžios institucijoms praneš apie patvirtintą papildomą kiekį ir sumokės užstatą,
PRIĖMĖ ŠĮ REGLAMENTĄ:
1 straipsnis
Likusiam einamųjų 2013-2014 kvotos metų laikotarpiui priimamos 2013 m. lapkričio 1-10 d. pateiktos eksporto licencijų paraiškos.
Kiekiui, dėl kurio pateiktos Reglamento (EB) Nr. 1187/2009 27 straipsnio 2 dalyje išvardytų produktų pirmoje pastraipoje nurodytos eksporto licencijų paraiškos, taikomas 73,918032 paskirstymo koeficientas.
Prašomą kiekį viršijančio ir taikant antroje pastraipoje nustatytą koeficientą paskirstyto kiekio eksporto licencijos skiriamos, jei ūkio subjektas per savaitę nuo šio reglamento paskelbimo praneša apie patvirtintą kiekį ir jei sumokėtas atitinkamas užstatas.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2013 m. lapkričio 29 d.

Labels: 3
17
18
6